laion/Wikipedia-Exotic huggingface dataset:
সুরভিরঙ্গন

সুরভিরঙ্গন (বৈজ্ঞানিক নাম: Ixora pavetta Syn : I. arborea) রঙ্গনের অসংখ্য জাঁতের মধ্যে একটি যেটি মিষ্টি সুবাসের জন্য অন্যান্য রঙ্গন থেকে আলাদা। সুরভিরঙ্গন কোথাও কোথাও শ্বেতরঙ্গন বা গন্ধালরঙ্গন নামেও পরিচিত। স্থানবিশেষে এরা ছোটখাটো বৃক্ষও হয়ে উঠতে সক্ষম। সুরভিরঙ্গন গুল্ম বা ছোট বৃক্ষ, অপরিণত শাখা-প্রশাখা মসৃণ। পত্র উপপত্রযুক্ত এবং বৃন্তক, পত্রবৃন্ত প্রশস্তভাবে বল্লমাকার ও আগা তীক্ষ। পত্রফলক ডিম্বাকার থেকে বিডিম্বাকার, ৭ থেকে ১৫ সেন্টিমিটার, মসৃণ এবং গোড়া গোলাকার। পুষ্পবিন্যাস নিয়ত, ঘনবদ্ধ, ক্ষুদ্র ও রোমশ। ফুল ৪-অংশক, অবৃন্তক, ৬ থেকে ৮ মিলিমিটার লম্বা ও সুগন্ধি। বৃতি ক্ষুদ্র। পাপড়িনল সূত্রাকার, ৬ মিলিমিটার পর্যন্ত লম্বা, মসৃণ এবং পেছনের অংশ বাঁকা। পরাগধানী পাপড়ি খণ্ডকের সমান লম্বা, পুংদণ্ড দশমিক ৫ মিলিমিটার লম্বা। গর্ভমুণ্ড দ্বিখণ্ডিত, রোমাবৃত এবং বহির্মুখী। প্রস্ফুটনকাল প্রায় বর্ষব্যাপ্ত। ফল মটর আকৃতির, গোলাকার, দ্বিবীজ। বংশবৃদ্ধি হয় বীজ ও কলমের মাধ্যমে। সুরভিরঙ্গন[স্থায়ীভাবে অকার্যকর সংযোগ],মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ০৮-০৩-২০১৩ খ্রিস্টাব্দ। World Checklist of Rubiaceae
মেটেবুক ঝিল্লি

মেটেবুক ঝিল্লি (বৈজ্ঞানিক নাম: Gallirallus striatus) বা পাটকিলেমাথা রেইল Rallidae (রেলিডি) গোত্র বা পরিবারের অন্তর্গত Gallirallus (গ্যালিরেলাস) গণের অন্তর্গত এক প্রজাতির ডোরাকাটা জলচর পাখি। বাংলাদেশের খুলনা-বাগেরহাট অঞ্চলে এদের নাম ঢেউর পাখি। মেটেবুক ঝিল্লির বৈজ্ঞানিক নামের অর্থ ডোরাকাটা মুরগিঝিল্লি (লাতিন: gallus = মুরগি, rallus = ঝিল্লি, striatus = ডোরাকাটা)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৪৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। একনজরে বাদামি-কালচে পাখি। লম্বা পা, লম্বা ঠোঁট। পা জলপাই-ছাই। ঠোঁট কালচে-লালচে। গলা সাদাটে। পিঠে চমৎকার চিত্র-বিচিত্র সাদা সাদা ফুটকি ও টান। বুক-চিবুক-শ্লেটি নীলচে। পেটের দুই পাশ ও লেজের তলায় একধরনের সাদা সাদা চমৎকার রেখা টানা। মাপ ২৭ সেন্টিমিটার। ওজন ৮০-১২০ গ্রাম। ছোট চিংড়ি, ছোট কাঁকড়া, জলপোকা, ঘাসের বীজসহ অন্যান্য পোকামাকড় এদের প্রিয় খাদ্য। সাদা ল্যাদাপোকা ও কচড়া পোকা অতি লোভনীয় খাদ্য এদের। মেটেবুক ঝিল্লি বন-বাগানের কিনারার ঝোপঝাড়সহ হাওর-বাঁওড়ের ঝোপঝাড়ে দেখা যায়। ভয় পেলে বা রেগে গেলে এরা প্রয়োজনে পেঙ্গুইনের মতো সোজা হয়ে টানটান দাঁড়াতে পারে এবং তখন লম্বাটে ঠোঁট থাকে আকাশমুখী। কণ্ঠস্বর অনেকটা ঢেরর...ঢেরর ধরনের। এরা নিঃশব্দে চলতে পারে এবং ভালো সাঁতরাতে পারে। এদের চলাচল গেরিলা স্বভাবের। নলখাগড়া বনই এদের সবচেয়ে প্রিয় তাই বাসাও করে এই জায়গায়। ডিম পাড়ে পাঁচ-সাতটি। দুজনে তা দেয়। ডিম ফোটে ১৯-২২ দিনে। "Gallirallus striatus"। The IUCN Red List of Threatened Species। ২০১২-১১-১০ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ৭১। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ১৫৪। আইএসবিএন 9843000002860 |আইএসবিএন= এর মান পরীক্ষা করুন: invalid prefix (সাহায্য)।  ঢেউর ডাকে ঢেরর ঢেরর[স্থায়ীভাবে অকার্যকর সংযোগ],শরীফ খান, দৈনিক প্রথম আলো। ঢাকা থেকে প্রকাশের তারিখ: ০৯-০৩-২০১৩ খ্রিস্টাব্দ। "Slaty-breasted Rail Gallirallus striatus"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৬-১২।
হ্যানসেন ক্লার্ক

হ্যানসেন ক্লার্ক (Hansen H. Clarke)জন্ম ২ মার্চ, ১৯৫৭ হলেন একজন আমেরিকান রাজনীতিবিদ। একজন ডিমোক্র্যাট হিসাবে তিনি ২০১১ থেকে ২০১৩ অবধি Michigan's 13th congressional district-এ প্রতিনিধিত্ব করেন। ব্যক্তিজীবনে তিনি ২০০৭ সালে Choi Palms-Cohen কে বিবাহ করেন। . ক্লার্ক-ই হলেন প্রথম U.S. Congressman যার জন্ম বাংলাদেশ-এ। Michigan Legislative Service Bureau (২০০৬)। Michigan Manual 2005-2006। Lansing, MI: Legislative Council, State of Michigan। পৃষ্ঠা 130। আইএসবিএন 1-878210-06-8।  অজানা প্যারামিটার |1= উপেক্ষা করা হয়েছে (সাহায্য) Michigan Senate Democrats (২০০৭)। "Michigan Senate Democrats: About Hansen Clarke"। ২০০৭-০২-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৩-১১।  [১] US Embassy [২] আর্কাইভইজে আর্কাইভকৃত ২২ ফেব্রুয়ারি ২০১৩ তারিখে South Asia Journal Congressman হ্যানসেন ক্লার্ক (ইংরেজি) Hansen হ্যানসেন ক্লার্ক Clarke for Congress ওয়েব্যাক মেশিনে আর্কাইভকৃত ২৮ অক্টোবর ২০১০ তারিখে (ইংরেজি)
স্যামুয়েল টেইলর কোলরিজ

স্যামুয়েল টেইলর কোলরিজ (২১ অক্টোবর ১৭৭২ - ২৫ জুলাই ১৮৩৪) ছিলেন একজন ইংরেজ কবি, সাহিত্য সমালোচক এবং দার্শনিক যে, তার বন্ধু উইলিয়াম ওয়ার্ডসওয়ার্থের সাথে ইংল্যান্ডের রোম্যান্টিক আন্দোলনের প্রতিষ্ঠাতা ছিলেন। তিনি লেক কবিদেরও (Lake Poets) সদস্য ছিলেন। কোলরিজ সবচেয়ে বেশি পরিচিত ছিলো তার দ্য রাইম অফ দ্য অ্যান্সিয়েন্ট ম্যারিনার (The Rime of the Ancient Mariner) এবং কুবলা খান (Kubla Khan) কবিতার জন্য।বায়োগ্রাফিয়া লিটারেরিয়া (Biographia Literaria) তার সৃষ্ট একটি অন্যতম সমালোচনামূলক প্রবন্ধ। শেক্সপিয়ারের উপর তার সমালোচনামূলক কাজ ছিলো খুবই প্রভাবশালী, তাছাড়া তিনি ইংরেজি ভাষী সংস্কৃতিতে জার্মান ভাববাদী দর্শনের সূচনা করতে সাহায্য করেছিলেন। তিনি অনেক পরিচিত শব্দ ও শব্দগুচ্ছ (words and phrases) উদ্ভাবন করেছিলেন যার মধ্যে প্রখ্যাত হচ্ছে suspension of disbelief । এমারসন এবং আমেরিকান অতীন্দ্রিয়বাদে তার বিশেষ প্রভাব ছিলো। কোলরিজ তার প্রাপ্ত বয়স্ক জীবন ব্যাপী উদ্বেগ ও বিষণ্ণতার বিকলাঙ্গে ভুগেছিলেন; ধারণা করা হয় যে তিনি বাইপোলার ডিসর্ডারে ভুগেছিলেন যা তার জীবনকালে অসনাক্তই রয়ে গেছে। কোলরিজ দুর্বল স্বাস্থ্যে ভুগেছিলেন যার উৎপত্তি হয়েছিলো তার বাত জ্বর ও শৈশবকালীন অসুস্থতা থেকে। এই সব অসুস্থতার কারণে তাকে আফিমের আরক (laudanum) দিয়ে চিকিৎসা করা হয়েছিলো যার ফলে সারা জীবন তার মধ্যে আফিমের আসক্তি প্রতিপালিত হয়। Radley, 13 http://www.bbc.co.uk/poetryseason/poets/samuel_taylor_coleridge.shtml http://www.online-literature.com/coleridge/ Jamison, Kay Redfield. Touched with Fire: Manic-Depressive Illness and the Artistic Temperament. Free Press (1994.), 219–224.
রিচার্ড কেটেলবরা

রিচার্ড অ্যালান কেটেলবরা (ইংরেজি: Richard Allan Kettleborough; জন্ম: ১৫ মার্চ, ১৯৭৩) ইংল্যান্ডের শেফিল্ডে জন্মগ্রহণকারী সাবেক প্রথম-শ্রেণীর ক্রিকেটার। ইয়র্কশায়ার এবং মিডলসেক্সের পক্ষ হয়ে ৩৩টি খেলায় অংশগ্রহণ করেন। খেলায় তিনি শীর্ষ সারির বামহাতি ব্যাটসম্যানের ভূমিকায় অবতীর্ণ হতেন ও মাঝে-মধ্যে ডানহাতে মিডিয়াম পেস বোলিং করতেন। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন। এপ্রিল, ২০০২ সালে ডারহাম এবং ডারহাম ইউসিসিই'র মধ্যকার খেলার মাধ্যমে আম্পায়ার জীবনে প্রবেশ করেন। ইসিবি'র পক্ষ থেকে ২০০৬ সালে প্রথম-শ্রেণীর ক্রিকেটে আম্পায়ার হিসেবে তালিকাভূক্ত হন। অপর ইংরেজ আম্পায়ার ইয়ান গোল্ডকে সাথে নিয়ে আগস্ট, ২০০৯ সালে টুয়েন্টি২০ আন্তর্জাতিকে ইংল্যান্ড বনাম অস্ট্রেলিয়ার মধ্যকার খেলা পরিচালনা করেন। এর পরপরই নভেম্বর, ২০০৯ সালে আইসিসি'র আন্তর্জাতিক আম্পায়ার তালিকায় তার নাম অন্তর্ভুক্ত হয়। কেটেলবরা'র প্রথম টেস্ট ক্রিকেটে আম্পায়ারিত্ব হচ্ছে নভেম্বর, ২০১০ সালে গলেতে অনুষ্ঠিত শ্রীলঙ্কা বনাম ওয়েস্ট ইন্ডিজের মধ্যকার খেলাটি। মে, ২০১১ সালে আইসিসি’র সেরা আম্পায়ার তালিকায় নিযুক্ত হন। তালিকায় তিনি সর্বকনিষ্ঠ আম্পায়ার হিসেবে বিবেচিত হয়েছেন। ২০১১ সালের বিশ্বকাপ ক্রিকেটে ৪টি খেলা পরিচালনা করেন। Warner, David (২০১১)। The Yorkshire County Cricket Club: 2011 Yearbook (113th সংস্করণ)। Ilkley, Yorkshire: Great Northern Books। পৃষ্ঠা 372। আইএসবিএন 978-1-905080-85-4।  |সংগ্রহের-তারিখ= এর |ইউআরএল= প্রয়োজন (সাহায্য) "Richard Kettleborough as Umpire in First-Class Matches"। CricketArchive। সংগ্রহের তারিখ ৬ অক্টোবর ২০০৯।  "Player Profile: Richard Kettleborough"। Cricinfo। সংগ্রহের তারিখ ৬ অক্টোবর ২০০৯।  http://www.espncricinfo.com/ci-icc/content/story/433608.html http://www.espncricinfo.com/ci-icc/content/current/story/516640.html আইসিসি’র সেরা আম্পায়ার তালিকা শ্রীনিবাসরাঘবন ভেঙ্কটরাঘবন সাইমন টাওফেল আলীম দার ক্রিকেট প্রবেশদ্বার ইএসপিএনক্রিকইনফোতে রিচার্ড কেটেলবরা (ইংরেজি) ক্রিকেটআর্কাইভে রিচার্ড কেটেলবরা (সদস্যতা প্রয়োজনীয়) (ইংরেজি)
২০১২–১৩ বাংলাদেশ ক্রিকেট দলের শ্রীলঙ্কা সফর

বাংলাদেশ ক্রিকেট দল শ্রীলঙ্কায় ২০১৩ সালের ৩ মার্চ থেকে ৩১ মার্চ পর্যন্ত সফর করে। এ সফরে শ্রীলঙ্কা দলের সাথে ২টি টেস্ট, ৩টি একদিনের আন্তর্জাতিক (ওডিআই) এবং ১টি টুয়েন্টি২০ আন্তর্জাতিক (টি২০আই) খেলা অনুষ্ঠিত হয়। প্রথম শ্রেণীর ম্যাচ শ্রীলঙ্কা ডেভেলপমেন্ট ইমারজিং দল টসে জয়ী হয় এবং ব্যাট করার সিন্ধান্ত নেয়। শ্রীলঙ্কা টসে জয়ী হয় এবং ব্যাট করার সিন্ধান্ত নেয়। শ্রীলঙ্কার পক্ষে কিথুরুয়ান ভিতানাগের টেস্ট অভিষেক হয়; বাংলাদেশের পক্ষে মমিনুল হক এবং এনামুল হকের টেস্ট অভিষেক হয়। শ্রীলঙ্কা টসে জয়ী হয় এবং ফিল্ডিং করার সিন্ধান্ত নেয়। শ্রীলঙ্কা টসে জয়ী হয় এবং ফিল্ডিং করার সিন্ধান্ত নেয়। বাংলাদেশের পক্ষে জিয়াউর রহমানের ওডিআই অভিষেক হয়। ফ্লাডলাইটের সমস্যার কারণে শ্রীলঙ্কার ইনিংসে ৪১ ওভারে ২৩৮ রানের লক্ষ্যমাত্রা নির্ধারণ করা হয়। বাংলাদেশ টসে জয়ী হয় এবং ফিল্ডিং করার সিন্ধান্ত নেয়। ম্যাচের প্রথম ইনিংসে পাঁচ ওভার পরে বৃষ্টিজনিত কারণে খেলা থেমে যাওয়ার পর পরিত্যক্ত ঘোষণা করা হয়। শ্রীলঙ্কা টসে জয়ী হয় এবং ব্যাট করার সিদ্ধান্ত নেয়। বৃষ্টিজনিত কারণে বাংলাদেশের ইনিংসে ২৭ ওভারে ১৮৩ রানের লক্ষ্যমাত্রা নির্ধারণ করা হয়। বাংলাদেশ টসে জয়ী হয় এবং ফিল্ডিং করার সিন্ধান্ত নেয়। শ্রীলঙ্কার পক্ষে অ্যাঞ্জেলো পেরেরা এবং বাংলাদেশের পক্ষে শামসুর রহমানের টি২০আই অভিষেক হয়। "বাংলাদেশের সফর মার্চে"। ১৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৩।  "বাংলাদেশের বিপক্ষে শ্রীলংকার ওয়ানডে দল ঘোষণা"। টাইমস ওয়ার্ল্ড ২৪.কম। ১৯ মার্চ ২০১৩। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৩।  "ওয়ানডেতেও নেই মাশরাফি, দলে আশরাফুল"। প্রথম আলো। ১৩ মার্চ ২০১৩। সংগ্রহের তারিখ ১৩ মার্চ ২০১৩। [স্থায়ীভাবে অকার্যকর সংযোগ] "লঙ্কান টি-টোয়েন্টি দলে নতুনের ছড়াছড়ি"। প্রথম আলো। ২৮ মার্চ ২০১৩। সংগ্রহের তারিখ ২৮ মার্চ ২০১৩। [স্থায়ীভাবে অকার্যকর সংযোগ] টেমপ্লেট:বাংলাদেশ-শ্রীলঙ্কা ক্রিকেট সিরিজ
নাইজেল লং

নাইজেল জেমস লং (ইংরেজি: Nigel James Llong; জন্ম: ১১ ফেব্রুয়ারি, ১৯৬৯) কেন্টের অ্যাশফোর্ডে জন্মগ্রহণকারী কেন্ট কাউন্টি ক্রিকেট ক্লাবের সাবেক ক্রিকেটার। ১৯৯০ সালে ক্রিকেট খেলায় অভিষেক ঘটে তার। ১৯৯৩ সালে নিজ কাউন্টির শিরোপা লাভকারী দলের অন্যতম খেলোয়াড় ছিলেন তিনি। বামহাতি ব্যাটসম্যান এবং অফ-স্পিন বোলার ছিলেন। জুন, ২০০০ সালে প্রথম-শ্রেণীর ক্রিকেট খেলায় অভিষিক্ত হন তিনি। এরপরই তিনি আম্পায়ার হিসেবে আবির্ভূত হন। ২০০২ সালে ইসিবি'র প্রথম-শ্রেণীর আম্পায়ার তালিকায় অন্তর্ভুক্ত হন লং। ২০০৪ সালে আইসিসি'র আন্তর্জাতিক আম্পায়ার তালিকার অন্যতম সদস্য হন। তখন সেখানে তিনি মূলতঃ তৃতীয় আম্পায়ার হিসেবেই তার অংশগ্রহণ ছিল। ২০০৬ সালে আন্তর্জাতিক আম্পায়ার তালিকার পূর্ণ সদস্য হন। এরফলে অন্যান্য আম্পায়ারদের ন্যায় তিনিও নিজ দেশে অনু্ষ্ঠিত ইংল্যান্ডের বিপক্ষের দলগুলোর একদিনের আন্তর্জাতিক ক্রিকেটে আম্পায়ারিত্ব করার যোগ্যতা অর্জন করেন। এছাড়াও আইসিসি কর্তৃক ইংল্যান্ডের বাইরে অনুষ্ঠিত ওডিআই এবং টেস্ট ক্রিকেটে নিরপেক্ষ আম্পায়ার হিসেবে দায়িত্ব পালন করেন। ২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতায় মারাইজ ইরাসমাসকে সাথে বাংলাদেশ বনাম নিউজিল্যান্ডের মধ্যকার খেলাটি পরিচালনা করেন। NZ beat Bangladesh by 59 runs ২০১২ আইসিসি বিশ্ব টুয়েন্টি২০ ২০১১ ক্রিকেট বিশ্বকাপ বিলি বাউডেন রড টাকার আম্পায়ার
সিউতাত এস্পোর্তিভা জোয়ান গাম্পার

সিউতাত এস্পোর্তিভা জোয়ান গাম্পার (উচ্চারিত: [siwˈtat əspurˈtiβə ʒuˈaŋ ɡəmˈpe]) কাতালান ক্লাব বার্সেলোনার প্রশিক্ষন মাঠ এবং ফুটবল একাডেমী। ২০০৬ সালের ১ জুন এটি প্রথম চালু করা হয় এবং এর নামকরণ করা হয় বার্সেলোনার প্রতিষ্ঠাতা ও প্রাক্তন প্রেসিডেন্ট জোয়ান গাম্পারের নাম অনুসারে। এটি বার্সেলোনার সান জোয়ান দেসপিতে অবস্থিত এবং এর আয়তন ১৩৬.৮৩৯ বর্গমিটার। ২০০৬ সাল থেকে এটি যুব দলের প্রশিক্ষন কেন্দ্র হিসেবে এবং ২০০৯ সালের জানুয়ারি থেকে সিনিয়র দলের প্রশিক্ষন কেন্দ্র হিসেবে ব্যবহার হয়ে আসছে। এছাড়া এটি ক্লাবের অন্যান্য ক্রীড়া দলগুলোর জন্যও ব্যবহৃত হয়েছে, যার মধ্যে রয়েছে বাস্কেটবল, হ্যান্ডবল এবং ফুটসাল। সিউতাত এস্পোর্তিভায় বার্সেলোনার ফুটবল দল প্রথম আসে ২০০৯ সালের ১৯ জানুয়ারিতে, যা ৩০ বছরের একটি ইতিহাসের সমাপ্তি ঘটায়। এর আগে সিনিয়র দল তাদের প্রশিক্ষনের জন্য ক্যাম্প ন্যু সংলগ্ন ছোট পিচ (যা লা মাসিয়া পিচ নামে পরিচিত) ব্যবহার করত। সিনিয়র দলের সুযোগ-সুবিধা ক্যাম্প ন্যু এর সুযোগ-সুবিধাসমূহের মতই এবং ২০০৯–১০ মৌসুমের শুরুতেই এখানে খেলোয়াড়দের জন্য একটি পুস্করিণী এবং স্টিম বাথ ছিল। বার্সেলোনার যুব খেলোয়াড়দের নিবসনের জন্য ২০১১ সালের মধ্যে একটি নতুন বাসস্থান চালু করা হয়। এর আগে যুব খেলোয়াড়দের বাসস্থান হিসেবে লা মাসিয়া ব্যবহার করা হত। নতুন এই ভবনের ধারণ ক্ষমতা ছিল ৮৫ জন। সিউতাত এস্পোর্তিভার ঐ ভূমি ১৯৮৯ সালে ক্রয় করে বার্সেলোনা। এটি ক্যাম্প ন্যু থেকে ৪.৫ কিলোমিটার দূরে অবস্থিত এবং বার্সেলোনা ও সান জোয়ান দেসপি এর মধ্যকার সড়ক পথ দ্বারা সরাসরি সংযুক্ত। সিউতাত এস্পোর্তিভার মোট খরচের পরিমাণ ৬৮ মিলিয়ন ইউরো। যার মধ্যে ২৫.৬ মিলিয়ন ব্যবহৃত হয় নাগরিকায়নে এবং ৪২.৫ মিলিয়ন ব্যবহৃত হয় নির্মাণ কাজে। সিউতাত এস্পোর্তিভার নির্মাণের প্রয়োজনীয় অর্থ সংগ্রহের জন্য বার্সেলোনা দুইটি ভূমিখন্ড বিক্রয় করে, প্রথমটি ২০০২ সালের ২১ জুন এবং দ্বিতীয়টি ২০০৩ সালের ২০ ফেব্রুয়ারি, যার মূল্য ছিল যথাক্রমে ২৯.৭ এবং ১৫.৯ মিলিয়ন ইউরো। অবশিষ্ট অর্থ ক্লাবের কর্তৃক সরাসরি বিনিয়োগ করা হয়, যার পরিমাণ ছিল ২২.৫ মিলিয়ন ইউরো। ৫টি ঘাসের পিচ। ৪টি কৃত্রিম ঘাসের পিচ। ১টি মাল্টি-স্পোর্ট প্যাভিলিয়ন। পিচ ১-এ একটি গ্র্যান্ডস্ট্যান্ড দালান ১টি সেবামূলক দালান (দলের খাদ্য সরবরাহের এলাকাসহ)। ৩টি ব্যায়ামাগার। ২টি প্রেস এরিয়া। ৪টি প্রাথমিক চিকিত্‍সা এলাকা। ১টি ড্রেসিং রুম দালান। গোলকিপার এবং প্রযুক্তিগত দিকের জন্য আলাদা প্রশিক্ষন এলাকা। ২০১১-তে বার্সেলোনার সব যুব খেলোয়াড়দের নিবসনের জন্য নতুন লা মাসিয়া ভবন চালু করা হয়। এটি মূল দল এবং জাতীয় দলের প্রশিক্ষন কেন্দ্র হিসেবেও ব্যবহৃত হয়। ইনজুরির আরোগ্য লাভের জন্য পুস্করিণী এবং স্টিম বাথ তৈরি করা হয়েছে। Gullén, Marc; Clos, Jordi (১৯ জানুয়ারি ২০০৯)। "First team moves into new Ciudad Deportiva training venue"। ফুটবল ক্লাব বার্সেলোনা। সংগ্রহের তারিখ ১২ মার্চ ২০১৩। [স্থায়ীভাবে অকার্যকর সংযোগ] Saura, David (১০ অক্টোবর ২০০৮)। "The Masia of the 21st century"। ফুটবল ক্লাব বার্সেলোনা। সংগ্রহের তারিখ ১২ মার্চ ২০১৩। [স্থায়ীভাবে অকার্যকর সংযোগ] Tarrés, Llorenç; Carrillo, Jesús (৫ জুলাই ২০০৯)। "Training ground improvements"। ৮ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৩।  উইকিমিডিয়া কমন্সে সিউতাত এস্পোর্তিভা জোয়ান গাম্পার সংক্রান্ত মিডিয়া রয়েছে। দাপ্তরিক ওয়েবসাইট Inside Spanish Football-এ নতুন লা মাসিয়া
গেরিলা থেকে সম্মুখ যুদ্ধে

গেরিলা থেকে সম্মুখ যুদ্ধে বাংলাদেশের স্বাধীনতা যুদ্ধের এক অনন্য দলিল। গেরিলা কমান্ডার মাহবুব আলম তার প্রত্যক্ষ অভিজ্ঞতা থেকে এটি লিখেছেন। এটি মূলতঃ স্বাধীনতা যুদ্ধকালীন সময়ের একজন গেরিলা যোদ্ধার ডায়েরী। বইটি দুই খণ্ডে প্রকাশিত হয়েছে, যেখানে বাংলাদেশের অতিসাধারণ জনগোষ্ঠীর সহজ সরল বর্ণনা রয়েছে। এই বইটির কাহিনী ১৯৭১ সালের ১৭ ডিসেম্বর তারিখের ঘটনা দিয়ে শুরু হয়েছে এবং তারপরই চলে এসেছে ১৬ ডিসেম্বরের কথা, আর এরপর ধারাবাহিকভাবে এসেছে লেখকের যুদ্ধে যাবার ও বিভিন্ন অপারেশনে আংশ নেয়া ও অন্যান্য কথা। বইটির কাহিনী অবলম্বনে ২০১২ সালে 'দেশ' টিভিতে "মুক্তিযুদ্ধ একাত্তর" নামে একটি ধারাবাহিক নাটক প্রচারিত হয়। http://www.kalerkantho.com/print_news.php?pub_no=356&cat_id=1&menu_id=54&news_type_id=1&index=7[স্থায়ীভাবে অকার্যকর সংযোগ] গেরিলা থেকে সম্মুখ যুদ্ধে - লেখক-সাংবাদিক আনিসুল হকের ফেসবুক নোট
তিসিবিওস

তিসিবিওস (গ্রিক ভাষায়: Κτησίβιος, ইংরেজি ভাষায়: Ctesibius বা টেসিবিয়াস, অন্য উচ্চারন ক্তিসিবিওস) (২৮৫-২২২ খ্রিস্টপূর্বাব্দ পর্যন্ত সক্রিয়) ছিলেন প্রাচীন মিশরের আলেকজান্দ্রিয়া শহরে বসবাসকারী একজন গ্রিক পদার্থবিজ্ঞানী, প্রকৌশলী এবং উদ্ভাবক। তাকে আলেকজান্দ্রিয়ার তিসিবিওস নামেও ডাকা হয়। তিনি প্রাচীন আলেকজান্দ্রিয়ার বিখ্যাত প্রকৌশল যুগের অন্যতম প্রধান ব্যক্তিত্ব। তিনি ছিলেন একজন নাপিতের সন্তান। ধারণা করা হয় তিনিই প্রথম বাতাসের স্থিতিস্থাপকতা আবিষ্কার করেন। এছাড়া তিনি ঘনীভূত বাতাস ব্যবহার করে বেশ কিছু যন্ত্র উদ্ভাবন করেন। ঘনীভূত বাতাসের শক্তিকে যান্ত্রিক শক্তিতে রূপান্তরের বিদ্যাকে Pneumatics বা বায়ুবিদ্যা বলা হয়। এজন্য অনেকে তাকে বায়ুবিদ্যার জনক বলেন। বাতাসের শক্তিকে কাজে লাগিয়ে তিনি ফোর্স পাম্প এবং এক ধরনের গুলতি বানিয়েছিলেন। তার সবচেয়ে বিখ্যাত কাজ জলঘড়ির উন্নতি সাধন। জলঘড়ি তিসিবিওসের অনেক আগে থেকেই প্রচলিত ছিল। সবচেয়ে সাধারণ জলঘড়ি দুটি পাত্রের মাধ্যমে কাজ করে। একটি পানিপূর্ণ পাত্র আরেকটি শূন্য পাত্রের একটু উপরে রাখা হয়, পানিপূর্ণ পাত্রের নিচের দিকে একটি ছিদ্র থাকে যা দিয়ে নিচের পাত্রে পানি পড়ে। নিচের পাত্রে পানির স্তর কতটুকু বৃদ্ধি পাচ্ছে তার মাধ্যমে সময় গণনা করা হয়। কিন্তু সমস্যা ছিল, এটি কোন ধ্রুব সময় গণক নয়। কারণ উপরের পাত্রে পানি বেশি থাকলে চাপ বেশি হবে এবং সে কারণে পানির বেগও বেশি হবে। কিন্তু উপরের পাত্রের পানির স্তর যত কমতে থাকবে পানির বেগও তত কমতে থাকবে। এ কারণে জলঘড়ির পানিকে সময়ের পরিমাপক হিসেবে ব্যবহার করলে বলতে হবে, সময় শুরুর দিকে বেশি দ্রুত চলে। এখান থেকেই বোধহয় "সময় গড়িয়ে যাচ্ছে" বা "সময় ফুরিয়ে যাচ্ছে" (running out of time) বাগধারার উদ্ভব। তো পানির মাধ্যমে ধ্রুব সময় পরিমাপের জন্য ক্তিসিবিওস উপরের পাত্রে পানির স্তর সর্বদা সমান রাখার কৌশল উদ্ভাবন করেন এবং এর মাধ্যমে ধীরে ধীরে জটিল থেকে জটিলতর জলঘড়ি নির্মাণ করেন। নিচের পাত্রের গায়ে পানির স্তর নির্দেশক কাঁটা জুড়ে দিয়ে তিনি সময় (ঘণ্টা, দিন, মাস, বছর) প্রদর্শনেরও ব্যবস্থা করেন। তার আরেকটি গুরুত্বপূর্ণ আবিষ্কার হচ্ছে, হাইড্রলিস বা জল-অর্গ্যান (জলবাদ্যযন্ত্র)। এই বাদ্যযন্ত্রে অনেকগুলো অর্গ্যান নল থাকে যার ভেতর পানির ওজনের উপর ভিত্তি করে বাতাস প্রবাহিত করা হয়। ক্তিসিবিওসের কোন রচনা আমাদের হাতে এসে পৌঁছায়নি। তার কাজ সম্পর্কে জানা যায় কেবল অন্যদের, বিশেষ করে রোমান লেখক ভিত্রুভিয়ুস এবং আলেকজান্দ্রিয়ার হেরোনের লেখা পড়ে। কিন্তু এতে কোন সন্দেহ নেই যে, তিনি প্রকৌশলের এমন একটি ধারার ভিত্তি স্থাপন করেছিলেন পরবর্তীকালে যার চূড়ান্ত উৎকর্ষ সাধিত হয়েছে আলেকজান্দ্রিয়ার হেরোন এবং বিজান্তিওনের (বাইজান্টিয়াম বা বর্তমান ইস্তাম্বুল) ফিলোর মাধ্যমে। Forvo.com-এ Κτησίβιος নামটির গ্রিক উচ্চারণ The Antikythera Mechanism: World's oldest computer, Ali Mcgrath ও Stuart Clarke পরিচালিত ও প্রযোজিত একটি প্রামাণ্য চিত্র Ctesibius Of Alexandria, এনসাইক্লোপিডিয়া ব্রিটানিকা, ১৪ মার্চ ২০১৩ তারিখে সংগৃহীত
হামিদুল হক চৌধুরী

হামিদুল হক চৌধুরী (জন্ম: ১৯০১-মৃত্যু: ১৮ই জানুয়ারী, ১৯৯২) হলেন একজন বাঙালী মুসলমান রাজনীতিবিদ ও আইনজীবী। ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। ১৯৫৫ সালে তিনি ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। হামিদুল হক চৌধুরীর জন্ম ফেনী জেলার দাগনভূঁইয়া উপজেলার রামনগর গ্রামের এক অভিজাত পরিবারে ১৯০১ সালে। কলকাতা প্রেসিডেন্সি কলেজ থেকে অঙ্কে ডিসটিংশনসহ বিএসসি পাস করেছিলেন (১৯২৫)। ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন। হামিদুল হক চৌধুরী ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন। পাকিস্তান প্রতিষ্ঠার পর কলকাতা ত্যাগ করে ঢাকায় এসে হাইকোর্টে আইন ব্যবসায় যোগ দেন। ঐতিহ্যবাহী ইংরেজি দৈনিক বাংলাদেশ অবজারভার, সংবাদপত্রটির প্রতিষ্ঠাতা হামিদুল হক চৌধুরী। হামিদুল হক চৌধুরী ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ভারত-পাকিস্তান সীমানা নির্ধারণের জন্য গঠিত, বহুলালোচিত র‌্যাডকিফ কমিশনের সদস্য হিসেবে গুরুত্বপূর্ণ ভূমিকা রাখেন। ১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। একই বছর পাকিস্তানের প্রধানমন্ত্রী লিয়াকত আলী খানের সাথে মতানৈক্য ঘটলে মন্ত্রিত্ব থেকে পদত্যাগ করেন। ১৯৫৩ সালে শেরেবাংলা এ কে ফজলুল হকের নেতৃত্বে কৃষক-শ্রমিক পার্টি গঠন করেন এবং দলের সহসভাপতি নির্বাচিত হন। ১৯৫৫ সালে পার্টির মনোনয়নে পূর্ববঙ্গ পরিষদের সদস্যদের ভোটে পাকিস্তানের দ্বিতীয় গণপরিষদে সদস্য নির্বাচিত হয়েছিলেন। একই বছর ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। ১৯৫৬ সালের ১০ সেপ্টেম্বর পর্যন্ত এ পদে দায়িত্ব পালন করেন। ১৯৫৬ সালে পাকিস্তানের প্রথম সংবিধানের খসড়া বিল প্রণয়ন এবং গণপরিষদে তা পাস করিয়ে নেয়ার ব্যাপারে গুরুত্বপূর্ণ ভূমিকা পালন করেন। ১৯৫৮ সালে ১৬ সেপ্টেম্বর কেন্দ্রীয় অর্থমন্ত্রী নিযুক্ত হন ফিরোজ খান নুন মন্ত্রিসভায়। একই বছর ৭ অক্টোবর দেশব্যাপী সামরিক আইন জারি করা হলে মন্ত্রিত্ব থেকে পদচ্যুত ও গ্রেফতার হন। ১৯৬২-তে হোসেন শহীদ সোহরাওয়ার্দীর নেতৃত্বে গঠিত ‘ন্যাশনাল ডেমোক্র্যাটিক ফ্রন্টের (এনডিএফ) তিনি অন্যতম সংগঠক এবং এর কোষাধ্যক্ষ ছিলেন। [১][স্থায়ীভাবে অকার্যকর সংযোগ] বাংলাদেশ অবজারভারের প্রকাশনা বন্ধ ঘোষণা[স্থায়ীভাবে অকার্যকর সংযোগ] হামিদুল হক চৌধুরী[স্থায়ীভাবে অকার্যকর সংযোগ]
জলঘড়ি

জলঘড়ি (ইংরেজি ভাষায়: Water clock, অন্য নাম: Clepsydra) জলের প্রবাহের উপর ভিত্তি করে তৈরি এক ধরনের প্রাচীন যন্ত্র যা দিয়ে সময় পরিমাপ করা হতো। উত্তর আমেরিকা এবং আফ্রিকার আদিবাসীরা অবশ্য এক সময় জলপূর্ণ নৌকা দিয়ে সময় পরিমাপ করতো। নৌকায় একটা ফুটো থাকতো, ফুটো দিয়ে জল বের হতে হতে কখন নৌকাটি ডুবে যায় তারা তারই প্রতীক্ষা করতো। তবে সবচেয়ে সাধারণ জলঘড়ি তৈরি হয় একটি জলপূর্ণ পাত্র দিয়ে। পাত্রের ছিদ্র দিয়ে জল বের হতে দেয়া হয় এবং পাত্রের ভেতরের গায়ে চিহ্নিত দাগ থেকে বোঝা যায় জল কতটুকু কমছে। জলের স্তরের মাধ্যমেই সময় নির্ধারিত হয়। এর উদ্ভাবক সম্ভবত প্রাচীন মেসোপোটেমিয়া সভ্যতার সুমেরীয়দের। প্রাচীন মিশরে খ্রিস্টপূর্ব ১৪ শতাব্দীতেও জলঘড়ি নির্মিত হতো বলে ধারণা করা হয়। তৃতীয় খ্রিস্টপূর্বাব্দে আলেকজান্দ্রিয়ার গ্রিক প্রকৌশলী ক্তিসিবিওস জলঘড়ির উন্নতি সাধন করেন। পাত্রে পানির পরিমাণ কমতে থাকলে পানি প্রবাহের গতিও কমে যায়, যে কারণে প্রাচীন জলঘড়িকে সময় পরিমাপের ধ্রুব বা আদর্শ উপায় হিসেবে ব্যবহার করা যেতো না। ক্তিসিবিওস পাত্রে যাতে সর্বদা পানির পরিমাণ সমান থাকে সে ব্যবস্থা করেন। পরবর্তীতে রোমানরা একটি সিলিন্ডার তথা বেলন এবং একটি বড় জলাধারের মাধ্যমে জলঘড়ি তৈরি করে। জলাধার থেকে জল বেলনে আসে। বেলনের গায়ে লাগানো কাঁটার মাধ্যমে জল কতটুকু বৃদ্ধি পাচ্ছে তা পরিমাপ করা যায়। অনেক কাজেই জলঘড়ি ব্যবহার করা হতো, উল্লেখযোগ্য একটি ব্যবহার ছিল বক্তাদের বক্তৃতার দৈর্ঘ্য পরিমাপ। এই ষোড়শ শতাব্দীতেও জলঘড়ি ব্যবহৃত হয়েছে। গালিলেও তার পড়ন্ত বস্তুর সূত্র বিষয়ক পরীক্ষার জন্য একটি পারদের জলঘড়ি ব্যবহার করেছিলেন। The Antikythera Mechanism: World's oldest computer, Ali Mcgrath ও Stuart Clarke পরিচালিত ও প্রযোজিত একটি প্রামাণ্য চিত্র Clepsydra, এনসাইক্লোপিডিয়া ব্রিটানিকা, ১৪ মার্চ ২০১৩ তারিখে সংগৃহীত
ল্যান্স গিবস

ল্যান্সলট রিচার্ড গিবস (ইংরেজি: Lancelot Richard Gibbs; জন্ম: ২৯ সেপ্টেম্বর, ১৯৩৪) ব্রিটিশ গায়ানার জর্জটাউনে জন্মগ্রহণকারী ওয়েস্ট ইন্ডিজের বিখ্যাত ও সাবেক আন্তর্জাতিক ক্রিকেট তারকা। টেস্ট ক্রিকেটের ইতিহাসে তিনি সফলতম স্পিন বোলার হিসেবে পরিচিতি পেয়েছেন। ফ্রেড ট্রুম্যানের পর বিশ্বের দ্বিতীয় খেলোয়াড় ও প্রথম স্পিনার হিসেবে তিন শতাধিক উইকেট লাভকারীর গৌরব অর্জন করেন। সর্বমোট ৩০৯টি টেস্ট উইকেট দখলের পাশাপাশি ব্যতিক্রমধর্মী ওভার পিছু দুইয়ের চেয়েও কম রান দিয়েছেন ল্যান্স গিবস। তবে, ব্যাটসম্যান হিসেবে তিনি তেমন সফলতা দেখাতে পারেননি। চার-জাতি প্রতিযোগিতায় বার্বাডোজসহ অন্যান্য দলের বিরুদ্ধে ভালো ক্রীড়ানৈপুণ্য প্রদর্শনের দরুন গিবস ১৯৫৬-৫৭ মৌসুমে ওয়েস্ট ইন্ডিজ দলে অন্তর্ভুক্ত হন। এরফলে তিনি পরের মৌসুমে পাকিস্তান ক্রিকেট দলের বিপক্ষে পোর্ট অব স্পেনের কুইন্স পার্ক ওভালে অনুষ্ঠিত দ্বিতীয় টেস্টে অভিষিক্ত হন। খেলায় তিনি চার উইকেট দখল করেন ও সিরিজের বাকী পাঁচ খেলায় জায়গা করে নেন। বোর্দায় অনুষ্ঠিত চতুর্থ টেস্টে প্রথমবারের মতো পাঁচ উইকেট শিকার করেন। ১৯৬০-৬১ সালে অস্ট্রেলিয়া সফরে গিবসের জন্যে চমকপ্রদ সুফল বয়ে আনে। সিরিজের শেষ তিনটি টেস্টে ২০.৭৮ রান গড়ে ১৯ উইকেট নেন। সিডনিতে আট, অ্যাডিলেডে হ্যাট্রিকসহ পাঁচ এবং মেলবোর্নে ছয় উইকেট লাভ করেন। এছাড়াও ওয়েস্ট ইন্ডিজ ক্রিকেটের ইতিহাসে অন্যতম সেরা ক্রিকেটার ক্লাইভ লয়েড সম্পর্কে তার কাকাতো ভাই। তার সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি। ১৯৭১ সালে ইংল্যান্ডের কাউন্টিতে ওয়ারউইকশায়ার কাউন্টি ক্লাবের পক্ষে অংশগ্রহণ করে ১৮.৮৯ রান গড়ে ১৩১টি প্রথম-শ্রেণীর উইকেট লাভ করেন, যাতে নয়বার পাঁচ-উইকেট দখল করেছিলেন। ব্যতিক্রমধর্মী এ সাফল্যের পরিপ্রেক্ষিতে পরের বছর উইজডেন ক্রিকেটার্স অ্যালমেনাকের পক্ষ থেকে বর্ষসেরা ক্রিকেটারের মর্যাদা লাভ করেন গিবস। ১৯৭৫-৭৬ মৌসুমে পার্থে অনুষ্ঠিত টেস্টে অস্ট্রেলীয় বোলার গ্যারি গিলমোরকে আউট করে ৪১ বছর বয়সে প্রবীণতম ক্রিকেটার হিসেবে নিজের ৩০০তম টেস্ট উইকেট শিকারে পরিণত করেন। কাকতালীয়ভাবে মেলবোর্নে অনুষ্ঠিত সর্বশেষ টেস্টের ৩০৯তম শিকারে পরিণত করেছিলেন গিলমোরকে। ক্রিকেট খেলা থেকে অবসর নিয়ে গিবস মার্কিন যুক্তরাষ্ট্রে অভিবাসিত হন। কিন্তু ১৯৯১ সালে সংক্ষিপ্তকালের জন্য নিজ দেশে ফিরে আসেন ও ইংল্যান্ড সফরে ওয়েস্ট ইন্ডিজ দলকে পরিচালনা করেন। "West Indies tour of Australia, 1960/61 – 4th Test"। ESPNcricinfo। সংগ্রহের তারিখ ৪ জানুয়ারি ২০১৩।  http://www.espncricinfo.com/magazine/content/story/638762.html ব্রেট লি উইকেট ম্যালকম মার্শাল ওয়েস্ট ইন্ডিজ ক্রিকেট দল উইজডেন বর্ষসেরা ক্রিকেটার আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে ল্যান্স গিবস (ইংরেজি) ক্রিকেটআর্কাইভে ল্যান্স গিবস (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী